मानसर झील
मानसर झील (Mansar Lake) भारत के जम्मू और कश्मीर केन्द्रशासित प्रदेश के जम्मू ज़िले में स्थित एक झील है। यह जम्मू शहर से 37 किमी दूर घने वनों और पर्वतों से घिरे एक क्षेत्र में है। इस से लगभग 9 किमी दूर सुरिनसर झील स्थित है और मानसर-सुरिनसर को कभी-कभी जुड़वा झीलों के रूप से देखा जाता है। इन दोनों के बीच सुरिनसर मानसर वन्य अभयारण्य स्थित है। दोनों झीलों का हिन्दू आस्था में धार्मिक महत्व है।